Hafta oxirida O‘zbekistonda qor yog‘ishi kutilmoqda

O‘zbekiston Respublikasi Vazirlar Mahkamasi Gidrometeorologiya xizmati markazi ma’lumotiga ko‘ra, bahorning birinchi oyi yakunlanib borayotganiga qaramay, ushbu hafta oxirida va keyingi hafta boshida O‘zbekistonda qor yog‘ishi mumkin.

Jumladan, 29−31-mart kunlari Toshkent, Sirdaryo, Jizzax, Samarqand, Qashqadaryo viloyatlarida, 30−31-mart kunlari Andijon, Namangan, Farg‘ona viloyatlarida, 31-mart kuni Buxoro va Navoiy viloyatlarida qor yog‘ishi mumkin. Respublikaning tog‘li hududlarida ham qor yog‘adi.
Havo harorati qor yoqqan kunlarda aksariyat hududlarda kunduzi 3−8° iliq, kechasi 0-5° iliq, ba’zi joylarda 2° sovuqgacha bo‘ladi. Shuningdek, qordan oldin yomg‘ir yog‘ishi ham kutilmoqda.